ඇෆ්ගන් තලේබාන් නව රජය යටතේ, ද්විතීක පාසල් ආරම්භ වී ඇති නමුත්, ද්විතීක බාලිකා පාසල් ආරම්භ වී නොමැති බව පැවැසෙයි.ඇතැම් බටහිර විදෙස් මාධ්‍ය වාර්තා කර ඇත්තේ, අවුරුදු 13ත් 18ත් අතර වයසේ පසුවන දැරියන් සඳහා පාසල් අධ්‍යාපනය ලබා නොදීමට ඇෆ්ගනිස්තානයේ තලෙබාන් පාලනය තීරණය කර ඇති බවය.කෙසේ නමුත් තලේබාන් සංවිධානය බලයට පැමිණෙද්දී කියා සිටියේ ෂරියා නීතිය යටතේ බාලිකා අධ්‍යාපනයට අවසර දෙන බවත්, බාලිකා පාසල් දිගටම පවත්වාගෙන යන බවත්ය.2001 වසරේ, ඇමෙරිකා ආක්‍රමණයත්, තලේබාන් පාලනය පෙරළා දැමීමත් සමඟ, එරට දැරියන් පාසල් අධ්‍යාපනයට යොමුවීමේ ඉහළ ප්‍රවණතාවක් හා සාක්ෂරතාවයේ ඉහළ වර්ධනයක් පෙන්නුම් කළේය.